
Szám: 123-757/2025
Nyilvános ülésen tárgyalandó!
Napirend száma:…….
Képviselő-testület
2025. október 30-ai ülésére
Tárgy: Javaslat a Zuglói Munkácsy Iskoláért Alapítvány támogatására
Tisztelt Képviselő-testület!
I. Előzmények

A Zuglói Munkácsy Iskoláért Alapítvány (székhely:1142 Budapest, Csáktornya park 1.; nyilvántartási szám: 01-01-0012413) kuratóriumának elnöke 2025. október 8. napja keltezéssel egyedi támogatási kérelmet nyújtott be Budapest Főváros XIV. kerület Zugló Önkormányzatához (2. melléklet). A Zuglói Munkácsy Mihály Általános Iskola és Alapfokú Művészeti Iskola több mint 15 éve tartó hagyományához híven, idén is rajzpályázatot hirdetett „Népmesehősök találkozója” címmel zuglói óvodások részére. A pályázat célja a gyermekek tehetségének korai felismerése és támogatása. A pályázatra évente közel 120 óvodás alkotása érkezik az intézménybe. A legjobb 15 pályaművet ajándékokkal jutalmazzák. Az előző évtizedben az ehhez szükséges forrást Budapest Főváros XIV. Kerület Zugló Önkormányzata biztosította. A rajzpályázat meghirdetésének, lebonyolításának, értékelésének és ünnepélyes eredményhirdetésének teljes költségigénye 154 000 forint. 

II. Vélemények

A fentiekre tekintettel a Zuglói Munkácsy Iskoláért Alapítvány kuratóriumának elnöke az Önkormányzat anyagi támogatását kéri. A kért támogatás összege 154 000,- Ft.
A fedezet a Népjóléti Bizottság kerete terhére biztosítható.
Az alapítványok támogatása a Magyarország helyi önkormányzatairól szóló 2011. évi CLXXXIX. törvény 42. § 4. pontja alapján a Képviselő-testület kizárólagos hatáskörébe tartozik.
A támogatás nyújtására irányadó jogszabályok elsősorban az államháztartásról szóló 2011. évi CXCV. törvény, valamint Budapest Főváros XIV. Kerület Zugló Önkormányzata Képviselő-testületének az önkormányzat által az államháztartáson kívülre nyújtott forrás átadásáról és államháztartáson kívüli forrás átvételéről szóló 6/2015. (III. 3.) rendelete.
A Gazdasági Főosztály véleménye: észrevételt nem tesz.
A Jogi Főosztály véleménye: az előterjesztésben közölt adatok és egyéb információk alapján az előterjesztéshez jogi észrevételt nem tesz.
III. Bizottsági vélemények:


Az előterjesztést a Népjóléti Bizottság tárgyalja.
IV. Döntési javaslat
Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.
A határozati javaslat elfogadásához a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései, valamint az 50. §-a alapján egyszerű többség szükséges.

Budapest, 2025. október 14.
 
            Tóth Attila
                                                                           elnök                     
	
	 


Az előterjesztést készítette: 

Fábis Laura civil kapcsolati referens

Mellékletek:

1.  melléklet: Határozati javaslat

2.  melléklet: Zuglói Munkácsy Iskoláért Alapítvány támogatási kérelme és mellékletei
3.  melléklet: Zuglói Munkácsy Iskoláért Alapítvány közhiteles adatai
4.  melléklet: Támogatási szerződés tervezet és mellékletei 
1. sz. melléklet a 123-757/2025 előterjesztéshez

Budapest Főváros XIV. Kerület Zugló Önkormányzata Képviselő-testülete
……./2025. (X. 30.) önkormányzati határozata
a Zuglói Munkácsy Iskoláért Alapítvány támogatásáról
1. Budapest Főváros XIV. Kerület Zugló Önkormányzata Képviselő-testülete a Zuglói Munkácsy Iskoláért Alapítvány részére a „Népmesehősök találkozója” című rajzpályázat lebonyolítása céljából 154 000 Ft. (azaz százötvennégyezer forint) vissza nem térítendő támogatást nyújt a Népjóléti Bizottság kerete terhére.
2. A Képviselő-testület felkéri a Polgármestert, hogy az előterjesztés 4. melléklete szerinti tartalommal kösse meg a támogatási szerződést. 
Határidő: támogatási szerződés aláírására a döntéstől számított 15 nap
Felelős: Rózsa András polgármester (Polgármesteri Kabinet)

